डिजिटल अर्थीक सेवां  -  Vikaspedia\nडिजिटल अर्थीक सेवां\nकार्डां म्हळ्यार कितें?\nवेगवेगळी प्रकारचीं खंयचीं कार्डां आसात?\nडॅबिट/क्रेडिट कार्डां कशीं वापरप?\nहांवे हीं कार्डां कित्याक वापरूंक जाय?\nकार्ड कशें मेळोव येता\nयुएसएसडी (असंचरीत पुरवणी सेवा डेटा)\nयुएसएसडी म्हळ्यार कितें?\nयुएसएसडीचे फायदे कितें?\nएईपीएस (आधार सक्षम फारीकणी पद्दत)\nएईपीएस म्हळ्यार कितें?\nएईपीएस वेव्हारा खातीर मुखेल टप्पे सकयल दिल्यातः\nयुपीआय (एकीकृत फारीकणी संवाद)\nयुपीआय म्हळ्यार कितें?\nते कशें काम करता?\nई-वॉलेट म्हळ्यार कितें?\nई-वॉलेट हांव कसो वापरूंक शकता?\nडिजिटल अर्थीक समावेश म्हळ्यार समाजांत फाटी उरिल्ल्या आनी दुर्लक्षीत भागाक औपचालीक अर्थीक सेवां कडेन डिजिटल रितीन जोडप आनी ताचो वापर करप. ह्या कार्या खातीर, मुखार हाडिल्ले सेवांक म्हणटात डिजिटल अर्थीक सेवां (डीएफएस). गिरायकांच्या गरजांक धरून त्यो घडयल्या आनी गिरायकांक परवडपी आनी दिवप्यांक तिगोवन उरपी अशा दरांत जापसालदारकीन दितात. अशा खंयच्याय डिजिटल अर्थीक सेवांचे तीन मुखेल घटक आसातः डिजिटल वेव्हाराचो मंच, किरकोळ एजंट आनी यंत्राचो गिरायक आनी एजंटा वरवीं वापर, चडशे फावट मोबायल फोन, मंचा वरवीं वेव्हार करपाक.\nहे एक अशे माध्यम जाका लागून बिगर बँक लोकसंख्या डिजिटल चॅनलां वरवीं अर्थीक सेवां कडेन मोट्या प्रमाणांत जोडटात. मुळाव्यो अर्थीक सेवां पारंपरीक बँकींग दिता ताचे परस आनीक चड सोयीन आनी संवाय दरांत बँको, सुक्ष्म अर्थीक संस्था, मोबायल ऑपरेटर आनी तिसरे पक्ष दिवपी मोबायल फोन, विक्री यंत्र तशेंच लघु एजंट नॅटवर्क सशक्त करता.\nह्या पुस्तिकेंत भासाभास केल्ल्या डिएफएस हाचे मुखेल प्रकार सकयल दिल्ले प्रमाणें आसाः\nचडशें फावट कार्डां बँको जारी करतात आनी कार्ड धारकाच्या जारी करप, वापर आनी फारीकणी हाच्या आदाराचेर वर्गींकरण करूं येता. तीन प्रकारचीं कार्डां आसातः डॅबिट कार्डां, क्रेडिट कार्डां आनी प्रिपेड कार्डां.\nप्रिपेड कार्डाःगिरायकाच्या बँक खात्यांतल्यान आदीच पयशें घातिल्ली कार्डां. ताचो वापर मर्यादीत वेव्हार रक्कमे खातीर करपाक मेळटा. मोबायल रिचार्जा वरवीं ते रिचार्ज करपाक मेळटा. वापरपाक सुरक्षीत.\nडॅबिट कार्डाः तुमचें खातें आशिल्ल्या बँकेन जारी केल्ली कार्डां. बँक खात्या कडेन जोडिल्लीं. डॅबिट कार्डां खातें धारकांक (चालू/जमा/ओवरड्राफ्ट) जारी करतात आनी कसलोच खर्च रोखडेच वापरप्याच्या खात्यांतल्यान वजा जाता. वापरपी हे कार्ड ताच्या वा तिच्या बँक खात्यांत सद्या आशिल्ल्या मर्यादे मेरेन पयशें काडपाक शकता. ताचो वापर एका व्यक्ती कडल्यान दुसऱ्या व्यक्ती फकत देशांतर्गत निधी धाडपाक करपाक शकता.\nक्रेडिट कार्डाः ही कार्डां बँक/भारतीय रिझर्व्ह बँकेन मान्य केल्ल्यो हेर संस्था जारी करतात. ताचो वापर देशी आनी आंतरराष्ट्रीय पांवड्यार करपाक मेळटा (आंतरराष्ट्रीय पांवड्यार वापरपाक सक्षम केल्ले आसल्यार). डॅबिट कार्डां असमान, क्रेडिट कार्डांच्या बाबतींत, गिरायक ताच्या बँक खात्यांत सद्या आशिल्ल्या रक्कमे भायर पयशें काडपाक शकता. पूण दरेक क्रेडिट कार्डाचेर मर्यादा आसता ताच्या भायर अतिरिक्त पयशें काडपाक मेळटा.\nतशेंच काडिल्ले अतिरिक्त पयशें परत फारीक करपाक वेळ मर्यादा आसता. हे पयशें बँकेक कार्ड जारी करप्यान लागू केल्ल्या व्याज दरा सयत फारीक करतात, निर्धारीत काळाच्या भायर कळाव जालो जाल्यार.\nएटीएमांतल्यान पयशें काडपाक, वापरप्यान ताचे/तिचे डॅबिट/क्रेडिट कार्ड घालचे पडटा आनी आगळो पीन क्रमांक (4 अंक) जो बँकेन दिल्लो आसता तो घालचो पडटा. दर दिसां चडांत चड पयशें काडपाची मर्यादा बँक घालता.\nडॅबिट कार्ड घेवून, वापरपी एटीएमाच्या माध्यमांतल्यान शिल्लक पयशें तपासपाक, धनादेश वा पयशें जमा करपाक, लघु बँक खातें विवरण मेळोवंक आदी ह्या गजालीं खातीर बँक शाखेंत वचनासतना वापरपाक शकता.\nमुखेल किरकोळ दुकानांनी बाजार करतना, सकयल दिल्ली पद्दत आपणायातः\nतुमचे कार्ड खंयूय बाजार करपाक वापरात.\nदुकान, एटीएम, वॉलेट, सुक्ष्म एटीएम, ऑनलायन शॉपिंग हे खातीर पयशें फारीक करपाक वापरात.\nडॅबिट आनी क्रेडिट कार्डां एटीएमांतल्यान पयशें काडपाक, विक्री सुवातीचेर (पीओएस) म्हाल आनी सेवा घेवपाक आनी ऑनलायन खरेदी खातीर वापरपाक शकता.\nसगळ्या प्रकारचीं उपयुक्तताय बिलां फारीक करपाक वापरूंक शकता.\nगिरायक तिकेटी (विमान/रेल्वे/बस) घेवपाक, हॉटेलांत रूम राखीव दवरूंक आनी रेस्टॉरन्टांनी पयशें फारीक करपाक वापरूंक शकता.\nकार्ड रिर्डर/पीओएस मशीन आशिल्ल्या खंयच्याय सुवातीचेर सेवे खातीर फारीक करूंक तुमचे कार्ड वापरात.\nडॅबिट/रूपे/क्रेडिट कार्डां खातीर गिरायक सगळ्या भौशीक आनी खाजगी क्षेत्रांतल्या बँकांनी अर्ज करपाक शकता.\nसंबंदीत बँकेच्या शाखेंत अर्ज सुपूर्द करून नागरीक डॅबिट कार्ड मेळोवंक शकता.\nनागरीक आपले डॅबिट कार्ड रूपे कार्डांत बदलूंक शकता.\nबँक खातें नाशिल्ल्या नागरिकांक कार्ड मेळोवपाक आदी खातें उकतें करपाक जाय.\nसरकाराच्या आदेशा प्रमाण, सगळ्या जन धन कार्ड धारकांक रूपे कार्डां जारी करतले.\nयुएसएसडी म्हळ्यार असंचरीत पुरवणी सेवा डेटा. देशांतल्या दरेक सामान्य मनशा कडेन बँकींग व्हरपाचें उद्दिश्ट आशिल्ली ही सेवा आसा. ही सेवा दरेक गिरायकाक दुरसंचार सेवा पुरोवपी, मोबायल हँडसेटाचो रचनाकार वा वाठार मतींत घेनासतना एकाच क्रमांकाचेर बँकींग सेवा उपलब्ध करून दिता. *99# ह्या लघु कोडाचेर राष्ट्रीय एकीकृत युएसएसडी मंच (एनयुयुपी) वरवीं ते मेळटा. दरेक गिरायकाक दर दिसा 5000 रूपया मेरेन फारीकणी करपाक वापरपाक शकता.\nहे खातीर कितें लागता?\nजीएसएम नॅटवर्काचेर कसलोय मोबायल फोन.\nगिरायकाच्या खात्यांत बँके कडेन नोंदणीकृत मोबायल क्रमांक आसपाक जाय.\nहांव ते कशें वापरपाक शकता?\nतुमच्या बँक खात्या कडेन तुमचो मोबायल क्रमांक जोडपाक तुमच्या बँक शाखेंत वचात (एटीएम वा ऑनलायन करपाक शकता)\nतुमकां मोबायल पयशे अभिज्ञापक (एमएमआयडी) आनी मोबायल पीन (एमपीन) मेळटले.\nएमपीन याद दवरात\nयुएसएसडी सुविधा वापरपाक टप्पे\nतुमच्या फोनाचेर प्रिपेड बॅलंस तपासतात तितलेच हे सोपें आसा. सादारण मोबायल फोना वेल्यानय ताचेर वेव्हार करपाक शकता.\nतुमचो मोबायल क्रमांक तुमच्या बँक खात्या कडेन जोडात\nतुमच्या फोना वेल्यान *99# क्रमांक घुंवडायात\nतुमच्या बँकेची पयली3अक्षरां वा आयएफएससीची पयली4अक्षरां घालात\nनिधी-धाडप-एमएमआयडी पर्याय निवडात\nफारिकार्थीचो मोबायल क्रमांक आनी एमएमआयडी घालात\nरक्कम आनी तुमचो एमपीन घालात, स्पेस दवरात आनी तुमच्या खात्याचें निमाणचे4आंकडे घालात.\nवयर दिल्ले टप्पे पुराय करून तुमी तुमचे पयशें धाडपाक शकता.\nबिगर अर्थीक सेवांः\nशिल्लका विशीं चवकशी - मोबायल क्रमांकाक जोडिल्ल्या बँक खात्यांत शिल्लक उरिल्ली रक्कम वापरपी तपासपाक शकता.\nलघु खातें विवरण - मोबायल क्रमांकाक जोडिल्ल्या बँक खात्याचे वापरपी लघु खातें विवरण मेळोवंक शकता.\nएमएमआयडी जाणून घेयात (मोबायल पयशें अभिज्ञापक) - मोबायल बँकींग नोंदणी करतना बँकेन खात्यान दिल्लो एमएमआयडी वापरपी जाणून घेवपाक शकता.\nएम-पीन मेळोवपाक/बदलपाक शकता - वापरपी एम-पीन (मोबायल पीन) मेळोवपाक/बदलपाक शकता जो पासवर्डा वरवीं आसता आनी अर्थीक वेव्हार प्रमाणीत करपाक वापरतात.\nमोबायल क्रमांक आनी एमएमआयडी वापरून निधी धाडप - वापरपी एमएमआयडी आनी मोबायल क्रमांक वापरून लावार्थीक निधी धाडपाक शकता.\nआयएफएससी आनी खातें क्रमांक वापरून निधी धाडप - वापरपी आयएफएस कोड आनी खातें क्रमांक वापरून लावार्थीक निधी धाडपाक शकता.\nआनीक सुचोवण्यां खातीर तुमी तुमच्या संबंदीत बँकेच्या संकेतथळाचेर वचपाक शकता.\nएईपीएस म्हळ्यार आधार सक्षम फारीकणी पद्दत. बँक गिरायकाक ताच्या/तिच्या संबंदीत आधार सक्षम बँक खातें पळोवंक ताची/तिची वळख म्हूण आधार वापरपाक ताका सक्षम करून मुळावो बँकींग वेव्हार करपाक दिवपी ही सेवा आसा. बँकींग कॉरसपॉन्डंटाच्या (बीसी) मजतीन पीओएस (सुक्ष्म एटीएम) हाचेर बँक ते बँक वेव्हार करपाक ते दिता. बँक वा बीसीच्या मजतीन वापरप्यान ताचे/तिचे खातें बँकेंत आधार क्रमांका कडेन जोडपाक जाय. वापरपी पीन वा पासवर्डा शिवाय खंयच्याय एईपीएस केंद्राचेर जाय तितले वेव्हार करपाक शकता.\nएईपीएस सुरू करूंक म्हाका कितें जाय?\nएईपीएस वेव्हार करपाक गिरायकाक जाय आशिल्ल्यो गजाली म्हळ्यार-\nआयआयएन (गिरायक जोडिल्लो आशिल्ली बँक सोदून काडप)\nतांच्या नोंदणी वेळार घेतिल्ले बोटांचे ठशे\nहांवे ताचो वापर कित्याक करपाक जाय?\nएईपीएसा वरवीं तुमी सकयल दिल्ल्या प्रकारचे बँकींग वेव्हार करपाक शकता-\nआधार ते आधार निधी धाडप\nएईपीएसा वरवीं रेशन दुकानांनी सामान विकत घेवप\nहांवे ते कित्याक वापरूंक जाय?\nआधार क्रमांक आनी बोटांच्या ठशाचो वापर करून लाव घेवंक वापरपाक सोपें, सुरक्षीत फारीकणी मंच.\nव्यक्तीच्या जनसांख्यिकी आनी बायोमॅट्रीक/आयरीस म्हायतीचेर आदारीत आशिल्ल्यान कसलोय धोको वा गैर वास्तवीक कार्य जावपाची भिरांत ना.\nआधार प्रमाणिकरण वापरून केंद्रीय वा राज्य सरकार संस्थांच्यो नरेगा, सामाजीक सुरक्षा पेन्शन, विकलांग-जाण्ट्यांक पेन्शन आदी सारकिल्या सरकारी सेवां खाला वितरीत करून सुविधा.\nसुरक्षीत पद्दतींत वेगवेगळ्या बँकांनी आंतर कार्य करपाची सुविधा\nबँकेच्या शाखेच्या भायर आशिल्ल्या गिरायकांक अर्थीक सेवां दिवपाक बँको सक्षम कारण बीसीचे चडशें लावार्थी बँको नाशिल्ल्या वा बँको येवपाक लागिल्ल्या वाठारांनी आसता.\nसद्या वेव्हार शुल्क लायिल्लो ना.\nबँक खातें क्रमांक याद दवरपाची गरज ना.\nसंगणक, एन्ड्रॉड फोन/टॅबलेट वापरून बायोमेट्रीक यंत्र आशिल्ले गिरायक घरा बसून वेव्हार करपाक शकता. बायोमॅट्रीक यंत्रां बसयल्ले कांय टॅबलेट उपलब्ध आसात आनी वेव्हार करपाक ताचो वापर करूंक शकता.\nयुपीआय म्हळ्यार एकीकृत फारीकणी संवाद. वापरप्याच्या स्मार्ट फोना वरवीं तत्काळ, इलॅक्टॉनीक फारीकणी करपा खातीरची ती पद्दत. तत्कालीन फारीकणी सेवेची (आयएमपीएस) ती सुधारीत आवृत्ती जाचो वापर बँक खात्यां अंतर्गत पयशें धाडपाक जातालो.\nआयएमपीएसा वरी, युपीआयचेर दीस-रात निधी धाडपाची सेवा आसा.\nडॅबिट कार्ड जशे वेगळ्या कार्डा बदला फोन एक साधन कशें वापरून करता तशें ते वापरप्याची वळख प्रमाणीत करता.\n24 वरां आनी 365 दीस ते काम करता.\nतुमकां कित्याची गरज आसा?\nयुपीआय एप्लिकेशन (एप) आशिल्लो स्मार्टफोन\nयुपीआय वरवीं ऑनलायन वेव्हार करपाक सोप्यो3पावलांची प्रक्रिया\nतुमच्या बँकेचो युपीआय एप डावनलोड करात\nतुमचे बँक खातें तपशील दिवन नोंद जायात आनी तुमचे नांव वा फोन क्रमांक दिवन वास्तवीक आयडी घडयात\nएक वेळ प्रक्रिया\nविकत घेवपाक जाय आशिल्ली वस्त तुमच्या कार्टांत घालात\nफारीकणी पर्यांयात वचात आनी युपीआय वरवीं फारीकणी निवडात\nवेपाऱ्याक तुमचो फकत वास्तवीक आयडी दियात\nतुमच्या फोनाच्या युपीआय एपाचेर ऑनलायन खरेदीक मान्यताय दिवपाची मागणी करपी एक संदेश तुमकां मेळटलो.\nसुरक्षीत पीन घालात.\nतुमच्या फोनाचेर यशस्वी फारीकणीची पुश्ठी धाडटले.\nवैशिश्टां आनी लाव कितें?\nवापरप्याचे नांव, बँक खातें क्रमांक, आयएफएससी कोड, वा बँक शाखा दिवपाची गरज युपीआय ना करता.\nडॅबिट कार्डां सारकिल्या भौतीक साधनांचो वापर युपीआय ना करता.\nनॅट-बँकींग सारकिली भौ-पावलांची प्रक्रिया वापरपाची गरज ना, जी असुरक्षीत नियोजनाक लागून धोक्याची थारूंक शकता.\nसोपें एप्लिकेशन आनी कोणूय ताचो वापर करूंक शकता.\nतत्काळ आनी सुरक्षीत प्रमाणिकरण आनी खंयूय मेळोवंक शकता.\nपुराय रोकड नाशिल्ले डिजिटल समाज घडोवंक एक मार्ग.\nपयशें घाडपा खातीर मागणी करपाक वापर करूंक शकता, देखीक इनवॉयस.\nउपयुक्तताय बिलां आनी शाळेच्या शुल्काची ऑनलायन फारीकणी करपाक युपीआयचो वापर गिरायक करपाक शकता.\nई-वॉलेट म्हळ्यार इलॅक्ट्रॉनीक वॉलेट. ते एक प्रकारचे इलॅक्ट्रॉनीक कार्ड जाचो वापर संगणक वा स्मार्टफोना वरवीं ऑनलायन वेव्हार करपाक करतात. ई-वॉलेटाची उपयुक्तताय क्रेडिट वा डॅबिट कार्डां वरीच आसा. फारीकणी करपाक ई-वॉलेट व्यक्तीच्या बँक खात्या कडेन जोडिल्लो आसपाक जाय. ई-वॉलेटाचे मुखेल उद्दिश्ट म्हळ्यार पेपरविना पयशे वेव्हार सोपें करप.\nई-वॉलेटाचे दोन घटक आसात, सॉफ्टवॅर आनी म्हायती.\nसॉफ्टवॅर घटक वैयक्तीक म्हायती सांठोवन दवरता आनी डेटाक सुरक्षीतताय आनी गुपीत रूपान (एनक्रिपशन) दिता जाल्यार म्हायती घटक हो वापरप्यान दिल्ल्या तपशिलाचो डेटाबेज जातूंत ताचे नांव, पत्तो, फारीकणी पद्दत, फारीक केल्ली रक्कम, क्रेडिट वा डॅबिट कार्ड तपशील, आदीचो आसपाव आसा.\nतुमच्या यंत्राचेर एप डावनलोड करात.\nसंबंदीत म्हायती घालून सायन अप करात. वापरप्याक पासवर्ड मेळटलो.\nडॅबिट वा क्रेडिट कार्ड वा नॅटबँकींगा वरवीं पयशें घालात.\nऑनलायन खरेदी केल्या उपरांत, ई-वॉलेट आपोआप वापरप्याची म्हायती फारीकणी अर्जाचेर घालता.\nएकदां ऑनलायन फारीकणी केली की ही म्हायती डेटाबेजाचेर सांठोवन उरता आनी आपोआप अपडेट जाता ताका लागून वापरप्याक आनीक खंयच्याच संकेतथळाचेर ऑर्डर अर्ज भरपाची गरज ना.\nवेपारी ताच्या वा तिच्या यंत्राचेर एप डावनलोड करता.\nस्वताक वेपारी म्हूण आप घोशीत करप.\nफारीकणी घेवपाक सुरवात करप.\nई-वॉलेट वापरपाक सुरवात करूंक म्हाका कितें जाय पडटले?\nफुकट वॉलेट एप\nकरपाकच जाय आशिल्ल्यो पद्दती\nदरेक वेव्हारा खातीर एसएमएसा वरवीं नियमीत म्हायती मेळोवपाक बँकेंत तुमचो मोबायल क्रमांक नोंद करात.\nतुमचो पीन कोणाकच दिव नाकात.\nविश्वासनीय वेपाऱ्यांकडेनच वेव्हार करात.\nएटीएमाचेर आसतना, तुमच पासवर्ड कोण पळयना हाची जतनाय घेयात.\nस्त्रोतःसीेएससी इंडिया ।
